**Z A P I S N I K**

sa 24. sjednice Općinskog vijeća Općine Tompojevci, održane u Hrvatskom domu, Radićeva 23, Tompojevci, dana 22. prosinca 2020. godine s početkom u 17,00 sati.

**Sjednici su nazočni članovi Općinskog vijeća Općine Tompojevci**

1. Zlatko Potočki - predsjednik Općinskog vijeća
2. Tomislav Panenić
3. Ivan Štefanac
4. Jelena Kovačević
5. Bernadica Sitaš
6. Damir Tkalec
7. Amalija Lovrić
8. Dejan Ljikar
9. Tatjana Penavić
10. Miroslav Čulig
11. Danijel Račman
12. Zdravko Galović

**Osim članova Općinskog vijeća, sjednici su nazočni:**

1. Zdravko Zvonarić – Općinski načelnik
2. Kristina Kujundžić - zamjenica Općinskog načelnika
3. Slavko Ždinjak - zamjenik općinskog načelnika iz reda pripadnika rusinske nacionalne manjine
4. Kata Cvitković – pročelnica JUO
5. Marija Filipović - računovodstveni referent
6. Marijeta Bučko – načelnica Stožera CZ Općine Tompojevci

Predsjednik Općinskog vijeća pozdravlja nazočne, utvrđuje da postoji kvorum za održavanje sjednice (nazočno 12 vijećnika od 12 vijećnika) i da se mogu donositi pravovaljane odluke, te predlaže dnevni red:

1. Usvajanje skraćenog zapisnika s prošle sjednice Općinskog vijeća.
2. Izmjena i dopuna Programa građenja komunalne infrastrukture u 2020.g.
3. Izmjena i dopuna Programa održavanja komunalne infrastrukture u 2020.g
4. Izmjena i dopuna Programa utroška sredstava šumskog doprinosa za 2020. g.
5. Izmjena i dopuna Programa socijalne skrbi za 2020.g.
6. Izmjena i dopuna Programa utroška sredstava ostvarenih od zakupa, prodaje, prodaje izravnom pogodbom, privremenog korištenja i davanja na korištenje izravnom pogodbom državnog poljoprivrednog zemljišta u vlasništvu RH na području Općine Tompojevci za 2020. g.
7. Prijedlog izmjena i dopuna Proračuna Općine Tompojevci za 2020.g.
8. Program građenja komunalne infrastrukture za 2021. g.
9. Program održavanja komunalne infrastrukture u 2021. g.
10. Program javnih potreba u kulturi za 2021. g.
11. Program javnih potreba u sportu u 2021. g.
12. Program utroška sredstava šumskog doprinosa za 2021. g.
13. Program utroška sredstava naknade za zadržavanje nezakonito izgrađene zgrade u prostoru za 2021.g.
14. Program utroška sredstava ostvarenih od zakupa, prodaje, prodaje izravnom pogodbom, privremenog korištenja i davanja na korištenje izravnom pogodbom državnog poljoprivrednog na području Općine Tompojevci za 2021. godinu.
15. Program socijalne skrbi za 2021. g.
16. Prijedlog Odluke o raspoređivanju sredstava za redovito godišnje financiranje političkih stranaka i nezavisnih vijećnika zastupljenih u tekućem sazivu Općinskog vijeća Općine Tompojevci u 2021. godini.
17. Prijedlog Proračuna Općine Tompojevci za 2021. i projekcije za 2022**.** i 2023**.** g.
18. Prijedlog Odluke o izvršenju Proračuna Općine Tompojevci za 2021. g.
19. Odluka o produljenju važenja Strategije razvoja Općine Tompojevci za razdoblje 2015. – 2020. g.
20. Odluka o pokretanju postupka izrade projektne dokumentacije za izgradnju dječjeg vrtića u naselju Tompojevci.
21. Odluka o imenovanju parka.
22. Odluka o raspisivanju javnog natječaja za zakup nekretnine u vlasništvu Općine Tompojevci.
23. Analiza stanja sustava civilne zaštite na području Općine Tompojevci u 2020.g.
24. Godišnji plan razvoja sustava civilne zaštite na području Općine Tompojevci za 2021. g.

25. Razno.

Dnevni red jednoglasno prihvaćen ( 12 glasova „ZA“).

**Točka 1.**

*Usvajanje skraćenog zapisnika s prošle sjednice Općinskog vijeća*

Predsjednik vijeća dao je na raspravu i usvajanje Zapisnik s prošle sjednice Općinskog vijeća.

**Zapisnik bez rasprave usvojen jednoglasno ( 12 glasova „ZA“).**

**Točka 2.**

Izmjena i dopuna Programa građenja komunalne infrastrukture u 2020.g.

Predsjednik vijeća daje riječ Kati Cvitković.

*Kata Cvitković* - u izmjenama Programa građenja komunalne infrastrukture u 2020. godini sredstva su se povećala sa 1.037.500,00 kn na 1.164.80,00 kn. Sredstva su predviđena za građenje građevina komunalne infrastrukture koje će se graditi u uređenim dijelovima građevinskog područja, građevine komunalne infrastrukture koje će se graditi izvan građevinskog područja i postojeće građevine komunalne infrastrukture koje će se rekonstruirati i način rekonstrukcije, (pojašnjeno po stavkama).

**Općinsko vijeće je bez rasprave jednoglasno sa 12 glasova „ZA“ donijelo :**

**Izmjene i dopune Programa građenja komunalne infrastrukture u 2020. god.**

**Točka 3.**

Izmjena i dopuna Programa održavanja komunalne infrastrukture u 2020.g.

Predsjednik vijeća daje riječ Kati Cvitković.

*Kata Cvitković* - u izmjenama Programa održavanja objekata komunalne infrastrukture u 2020. godini predviđeno je održavanje, nerazvrstanih cesta, groblja, javnih površina, javne rasvjete, deratizacija i dezinsekcija i veterinarsko-higijeničarski poslovi. U izmjenama Programa sredstva su smanjena sa 1.028.170,00 kn na 928.720,00 kn (pojašnjeno po stavkama).

**Općinsko vijeće je bez rasprave jednoglasno sa 12 glasova „ZA“ donijelo :**

**Izmjene i dopune Programa održavanja komunalne infrastrukture u 2020. god.**

**Točka 4.**

Izmjena i dopuna Programa utroška šumskog doprinosa u 2020.g.

Predsjednik vijeća daje riječ Kati Cvitković.

*Kata Cvitković-* U izmjenama Programa utroška sredstava šumskog doprinosa u 2020. g., planirana visina sredstava šumskog doprinosa povećala se sa 70.000,00 kn na 90.250,00 kn i biti će utrošena za rekonstrukciju ceste u naselju Berak.

**Općinsko vijeće je bez rasprave jednoglasno sa 12 glasova „ZA“ donijelo :**

**Izmjene i dopune Programa utroška šumskog doprinosa u 2020.g.**

**Točka 5.**

Izmjena i dopuna Programa socijalne skrbi za 2020.g.

Predsjednik vijeća daje riječ Kati Cvitković.

*Kata Cvitković-* Ovim izmjenama Programa socijalne skrbi nije se mijenjala visina predviđenih sredstava, ostala su ista 168.000,00 kn, samo su sredstva predviđena za ekskurziju od 5. do 8. razreda osnovne škole u iznosu od 10.000,00 kn prebačena na stavku pomoći djeci predškolske dobi koja sada iznosi 45.000,00 kn.

**Općinsko vijeće je bez rasprave jednoglasno sa 12 glasova „ZA“ donijelo :**

**Izmjene i dopune Programa socijalne skrbi za 2020.g.**

**Točka 6.**

Izmjena i dopuna Programa korištenja sredstava ostvarenih od zakupa, prodaje, prodaje izravnom pogodbom, privremenog korištenja i davanja na korištenje izravnom pogodbom državnog poljoprivrednog zemljišta u vlasništvu RH na području Općine Tompojevci za 2020. g.

Predsjednik vijeća daje riječ Kati Cvitković.

*Kata Cvitković-* Izmjenama Programa korištenja sredstava ostvarenih od zakupa, prodaje, prodaje izravnom pogodbom, privremenog korištenja i davanja na korištenje izravnom pogodbom državnog poljoprivrednog zemljišta u vlasništvu RH na području Općine Tompojevci za 2020. g. planirana sredstva su se smanjila sa 898.300,00 kuna na 869.650,00 kn, a raspoređuju se po namjenama u tri točke (pojašnjeno po točkama).

**Općinsko vijeće je bez rasprave jednoglasno sa 12 glasova „ZA“ donijelo :**

**Izmjene i dopune Programa korištenja sredstava ostvarenih od zakupa, prodaje, prodaje izravnom pogodbom, privremenog korištenja i davanja na korištenje izravnom pogodbom državnog poljoprivrednog zemljišta u vlasništvu RH na području Općine Tompojevci za 2020. g.**

**Točka 7.**

I. izmjene i dopune Proračuna Općine Tompojevci za 2020.g.

i projekcije za 2021. i 2022.g.

Predsjednik vijeća daje riječ Mariji Filipović.

*Marija Filipović* – Izmjenama i dopunama proračuna Općine Tompojevci za 2020. godinu smanjuju se prihodi za 567.360,00 kn i iznose 7.161.310,00 kn do smanjenja je došlo kod pomoći iz državnog proračuna, pomoći od HHZ, te kapitalne pomoći temeljem prijenosa EU sredstava. Rashodi se smanjuju za 791.140,00 kn, te sada iznose 7.820.060,00 kn, vidljiv je deficit od 658.750,00 kn koji je planiran iz viška prihoda za pokriće istog. Unutar programa i aktivnosti neke stavke su se povećale neke smanjile. Smanjile se stavke: izgradnja Društvenog doma u Mikluševcima kako prihodovna tako i rashodovna strana, sufinanciranje izrada projektne dokumentacije za vodovodnu mrežu Mikluševci i Berak, sufinanciranje parkirališta GKG Mikluševci. Do povećanja je došlo kod projekta zaželi II faza, izgradnja spomen obilježja u Bokšiću, izgradnja tematskog parka u Tompojevcima, izgradnja dječjeg igrališta u Berku, također do povećanja je došlo i kod troškova zaštite i spašavanja koji se odnose na troškove CZ uzrokovane virusom Covid-19.

Plan razvojnih programa izmijenjen je u skladu s izmjenama i dopunama proračuna.

**Općinsko vijeće je bez rasprave, jednoglasno sa 12 glasova „ZA“ donijelo**

**I. izmjene i dopune Proračuna Općine Tompojevci za 2020.g.**

**i projekcije za 2021. i 2022.g.**

**Točka 8.**

Program građenja komunalne infrastrukture u 2021. g.

Predsjednik Općinskog vijeća daje riječ Kati Cvitković.

*Kata Cvitković -*  Program građenja komunalne infrastrukture u 2021. g. izrađen je u skladu sa Zakonom o komunalnom gospodarstvu i uputi Ministarstva prostornog uređenja, graditeljstva i državne imovine. Planiran je u iznosu od 2.227.950,00 kuna. Sredstva su predviđena za izradu projektne dokumentacije i izgradnju dječjih igrališta, izgradnju mrtvačnice na pravoslavnom groblju u Čakovcima, izgradnje šetališta s vidikovcem u Čakovcima, za rekonstrukciju ceste u Berku i rekonstrukciju svlačionice na nogometnom igralištu u Berku.

Otvorena rasprava.

Tomislav Panenić – što je s projektom ceste do groblja u Mikluševcima.

Općinski načelnik – pojašnjava da projekt radi Županijska uprava za ceste, jer je to u njihovo nadležnosti, a što se tiče izgradnje, tu ćemo se mi morati uključiti.

**Općinsko vijeće je jednoglasno sa 12 glasova „ZA“ donijelo**

**Program građenja komunalne infrastrukture u 2021. g.**

**Točka 9.**

Program održavanja komunalne infrastrukture u 2021. g.

Predsjednik Općinskog vijeća daje riječ Kati Cvitković.

*Kata Cvitković -*  Program održavanja komunalne infrastrukture u 2021. g. izrađen je u skladu sa Zakonom o komunalnom gospodarstvu i uputi Ministarstva prostornog uređenja, graditeljstva i državne imovine. Planiran je u iznosu od 1.008.350,00 kuna. Sredstva su predviđena za održavanje nerazvrstanih cesta, građevina i uređaja javne namjene, javne rasvjete, javnih površina na kojima nije dopušten promet motornim vozilima, javnih zelenih površina i čistoće javnih površina, groblja, deratizacija i dezinsekcija i veterinarsko-higijeničarski poslovi (pojašnjeno po stavkama).

Otvorena rasprava.

Tatjana Penavić – kad će se sanirati poljski put iz salaša prema Grabovu, gazi se po mojoj njivi.

Općinski načelnik – izići će se na teren i vidjeti što treba napraviti.

**Općinsko vijeće je jednoglasno sa 12 glasova „ZA“ donijelo**

**Program održavanja komunalne infrastrukture u 2021. g.**

**Točka 10.**

Program javnih potreba u kulturi za 2021. g.

Predsjednik Općinskog vijeća daje riječ Kati Cvitković.

*Kata Cvitković* - u Programu javnih potreba u kulturi za 2021. g., predviđena su sredstva za kulturno umjetnički amaterizam, kulturne manifestacije i sufinanciranje projekta „Bibliobus“. Ukupna vrijednost Programa iznosi 50.000,00 kn. Sredstva će se dodjeljivati putem natječaja (osim bibliobusa).

Slavko Ždinjak – što će biti sa sredstvima koje KUD „Joakim Govlja“ nije iskoristio, da li će ta sredstva dobiti netko drugi.

Općinski načelnik – ne, sredstva se dodjeljuju putem natječaja na temelju prijavljenih projekata.

**Općinsko vijeće je jednoglasno sa 12 glasova „ZA“ donijelo**

**Program javnih potreba u kulturi za 2021. g.**

**Točka 11.**

Program javnih potreba u sportu u 2021. g.

Predsjednik Općinskog vijeća daje riječ Kati Cvitković.

*Kata Cvitković* - U Programu javnih potreba sportskih udruga u 2020. godini, predviđena su sredstva za redovan rad nogometnih klubova i ostalih sportskih udruga, kao i sredstva za održavanje sportskih priredbi. Ukupna vrijednost Programa je 72.000,00 kn. Sredstva će se dodjeljivati putem natječaja.

**Općinsko vijeće je bez rasprave, jednoglasno sa 12 glasova „ZA“ donijelo**

**Program javnih potreba u sportu u 2021. g.**

**Točka 12.**

Program utroška šumskog doprinosa u 2021. g.

Predsjednik Općinskog vijeća daje riječ Kati Cvitković.

*Kata Cvitković -* Programom utroška sredstava šumskog doprinosa u 2021. g., planiraju se sredstva od šumskog doprinosa u iznosu od 90.250,00 kuna, a ista će se utrošiti za rekonstrukciju ceste u naselju Berak.

**Općinsko vijeće je bez rasprave, jednoglasno sa 12 glasova „ZA“ donijelo**

**Program utroška šumskog doprinosa u 2021. g.**

**Točka 13.**

Program utroška sredstava naknade za zadržavanje nezakonito izgrađene zgrade u prostoru u 2021.g.

Predsjednik Općinskog vijeća daje riječ Kati Cvitković.

*Kata Cvitković -* Programom utroška sredstava naknade za zadržavanje nezakonito izgrađene zgrade u prostoru u 2021. planiraju se sredstava na temelju uplaćenog iznosa sredstava naknade za zadržavanje nezakonito izgrađene zgrade u prostoru za 2021. u iznosu od 5.000,00 kuna. Sredstva će se utrošiti za rekonstrukciju ceste u naselju Berak.

**Općinsko vijeće je bez rasprave, jednoglasno sa 12 glasova „ZA“ donijelo**

**Program utroška sredstava naknade za zadržavanje nezakonito izgrađene zgrade u prostoru u 2021.g.**

**Točka 14.**

Program korištenja sredstava ostvarenih od zakupa, prodaje, prodaje izravnom pogodbom, privremenog korištenja i davanja na korištenje izravnom pogodbom državnog poljoprivrednog zemljišta u vlasništvu RH na području Općine Tompojevci za 2021. g.

Predsjednik Općinskog vijeća daje riječ Kati Cvitković.

*Kata Cvitković -* Programom korištenja sredstava ostvarenih od prodaje, privremenog zakupa i dugogodišnjeg zakupa poljoprivrednog zemljišta u vlasništvu RH za 2021. g. određuje se korištenja tih sredstava na području Općine Tompojevci. Ukupna sredstva se planiraju u iznosu od 815.150,00 kn a raspoređuju se po namjenama (razvrstanih u 4 točke - pojašnjeno). Za realizaciju programa zadužen je Općinski načelnik.

**Općinsko vijeće je bez rasprave, jednoglasno sa 12 glasova „ZA“ donijelo**

**Program korištenja sredstava ostvarenih od zakupa, prodaje, prodaje izravnom pogodbom, privremenog korištenja i davanja na korištenje izravnom pogodbom državnog poljoprivrednog zemljišta u vlasništvu RH na području Općine Tompojevci za 2021. g.**

**Točka 15.**

Program socijalne skrbi za 2021. godinu

Predsjednik Općinskog vijeća daje riječ Kati Cvitković.

*Kata Cvitković -* Ovim Programom socijalne skrbi, na temelju Zakona o socijalnoj skrbi, planirana su sredstva za sljedeće aktivnosti: Pomoć za podmirenje troškova stanovanja, ostale pomoći obiteljima i kućanstvima i za pomoć za podmirenje troškova ogrijeva (pojašnjeno po stavkama). Planirana vrijednost programa je 168.000,00 kn.

**Općinsko vijeće je bez rasprave, jednoglasno sa 12 glasova „ZA“ donijelo**

**Program socijalne skrbi za 2021. godinu**

**Točka 16.**

Prijedlog Odluke o raspoređivanju sredstava za redovito godišnje financiranje političkih stranaka i nezavisnih vijećnika zastupljenih u tekućem sazivu Općinskog vijeća Općine Tompojevci u 2021. g.

Predsjednik Općinskog vijeća daje riječ Kati Cvitković.

*Kata Cvitković –* po naputku Ministarstva pravosuđa i uprave do isteka mandata tekućeg saziva Općinskog vijeća donosi se odluka na temelju (prijelaznih odredbi) članka 96. Zakona o financiranju političkih aktivnosti, izborne promidžbe i referenduma („Narodne novine“, broj 29/19 i 98/19) i članka 7. Zakona o financiranju političkih aktivnosti i izborne promidžbe („Narodne novine“, broj 24/11, 61/11, 27/13, 48/13 – pročišćeni tekst, 2/14 – Odluka ustavnog suda Republike Hrvatske, 96/16 i 70/17). Odluku o raspoređivanju sredstava prema odredbama novog Zakona bit će potrebno donijeti nakon provedenih lokalnih izbora (način raspodjele dodatno pojašnjen).

**Općinsko vijeće je bez rasprave, jednoglasno sa 12 glasova „ZA“ donijelo**

**Odluku o raspoređivanju sredstava za redovito godišnje financiranje političkih stranaka i nezavisnih vijećnika zastupljenih u tekućem sazivu Općinskog vijeća Općine Tompojevci u 2021. godini.**

**Točka 17.**

Prijedlog Proračuna Općine Tompojevci za 2021. i projekcije za 2022**.** i 2023**.** g.

Predsjednik vijeća daje riječ Mariji Filipović.

*Marija Filipović* –planirani prihodi iznose 8.456.460,00 kn odnose se na prihode poslovanja u iznosu od 8.307.660,00 kn i prihode od nefinancijske imovine u iznosu od 148.800,00 kn, rashodi su planirani u iznosu od 10.026.170,00 kn odnose se na rashode poslovanja u iznosu od 5.226.750,00 kn i rashodi za nabavu nefinancijske imovine u iznosu od 4.799.420,00 kn (dovršetak društvenog doma u Mikluševcima, sufinanciranje parkirališta GKG Mikluševci, sufinanciranje vodovodne mreže u Mikluševcima, unutarnje uređenje doma u Tompojevcima, kupovinu sl. automobila, izgradnja ceste -dovršetak Vinkovačke ulice u Berku, izgradnja mrtvačnice na PG Čakovci, rekonstrukcija sportske svlačionice Berak, rekonstrukcija i dogradnja DVD Bokšić, i dr. Budući da su rashodi veći od prihoda manjak od 1.569.710,00 kn pokrit će se iz prenesenog viška prihoda. Sastavni dio proračuna je i plan razvojnih programa koji se sastoji od programa i aktivnosti. Uz proračun se donose i projekcije za 2022. i 2023. Prihodi za 2022. godinu iznose 5.758.696,00 kn isto toliko i rashodi. Prihodi za 2023. godinu iznose 7.176.190,00 kn isto toliko i rashodi. Prihodi i rashodi su prikazani u općem i posebno dijelu proračuna.

Otvorena rasprava.

Tomislav Panenić – što je sa filmom.

*Općinski načelnik* – napravljen je, pred montažom je, mi ćemo imati samo troškove promocije, sve ostalo osigurala je Udruga od gos. Ivankovića.

*Tomislav Panenić –* rekao je da film nećemo dobiti u vlasništvo, javnim sredstvima se financirao, a nije dostupan javnosti.

**Općinsko vijeće je jednoglasno sa 12 glasova „ZA“ donijelo**

**Proračun Općine Tompojevci za 2021. i projekcije za 2022. i 2023. g.**

**Točka 18.**

Prijedlog Odluke o izvršenju Proračuna Općine Tompojevci za 2021. god

Predsjednik Općinskog vijeća daje riječ Kati Cvitković.

*Kata Cvitković* - Sukladno Zakonu o proračunu ovom Odlukom uređuje se struktura prihoda i primitaka te rashoda i izdataka Proračuna općine Tompojevci za 2021., njegovo izvršavanje, upravljanje financijskom i nefinancijskom imovinom, ovlasti općinskog načelnika, te druga pitanja u izvršavanju Proračuna (dodatno pojasnila).

**Općinsko vijeće je, bez rasprave, jednoglasno sa 12 glasova „ZA“ usvojilo:**

**Odluku o izvršenju Proračuna Općine Tompojevci za 2021. g.**

**Točka 19.**

Odluka o produljenju važenja Strategije razvoja Općine Tompojevci za razdoblje 2015. – 2020. g.

Predsjednik Općinskog vijeća daje riječ Kati Cvitković.

*Kata Cvitković –* ukratko pojasnila da je izrada nove Strategije razvoja za period od 2021. do 2027. godine povjerena Razvojnoj agenciji „TINTL“, ali zbog ove situacije uzrokovane pandemijom koronavirusa i zbog toga što je kasnila i izrada nacionalne Strategije, izrada nije započela, stoga se predlaže produljenje važenja Strategije razvoja za razdoblje 2015. – 2020. na godinu dana, odnosno do 31.12.2021. godine.

**Općinsko vijeće je, bez rasprave, jednoglasno sa 12 glasova „ZA“ usvojilo:**

**Odluku o produljenju važenja Strategije razvoja Općine Tompojevci za razdoblje 2015. – 2020. g.**

**Točka 20.**

Odluka o pokretanju postupka izrade projektne dokumentacije za izgradnju dječjeg vrtića u naselju Tompojevci

Predsjednik Općinskog vijeća daje riječ Općinskom načelniku.

*Općinski načelnik* – cilj nam je da imamo jedan kapitalni projekt prijaviti na mjeru 7.4. koji bi se financirao u 100 % iznosu. Prema potrebi općine, iako imamo dječju radionicu u Bokšiću, započeli bi postupak izgradnje dječjeg vrtića u Tompojevcima na kč uz nogometno igralište, jer zadovoljava sve uvjete. Govorio je i o poticajnim mjerama prema obiteljima djece.

Otvorena rasprava.

*Miroslav Čulig* pita što je s igraonicom u Bokšiću.

*Općinski načelnik* – igraonica će raditi dok vrtić ne bude gotov, zgrada je u vlasništvu Županije.

*Slavko Ždinjak* – pita jel najviše djece ima u Tompojevcima.

*Općinski načelnik* – dječji vrtić se gradi za svu djecu s područja Općine Tompojevci, lokacija je odabrana zato što ispunjava uvjete.

**Općinsko vijeće je jednoglasno sa 12 glasova „ZA“ donijelo:**

**Odluka o pokretanju postupka izrade projektne dokumentacije za izgradnju dječjeg vrtića u naselju Tompojevci**

**Točka 21.**

Odluka o imenovanju parka

Predsjednik Općinskog vijeća daje riječ Općinskom načelniku.

Općinski načelnik – iznio prijedlog da se spomen obilježje i šetnica u naselju Tompojevci imenuje parkom Nike Filipovića, poginulog Hrvatskog branitelja iz Tompojevaca (poginuo u Bogdanovcima).

Otvorena rasprava.

U raspravu su se uključili Miroslav Čulig koji podržava prijedlog, Damir Tkalec zapaža da će se s tim prijedlogom staviti u zaborav druge, Amalija Lovrić se slaže s Damirom, a Tomislav Panenić kaže da ima mjesta s pojedinačnim nazivom stradalnika, ili skupnim nazivom stradalnika. Nema mijenjanja osobnih iskaznica, ali treba dati neko ime, iziđimo barem nekom udovoljiti. Ivan Štefanac pita da li se o nazivu razgovaralo s Mjesnim odborom, a načelnik odgovara da se razgovaralo s bratom pokojnog Nike, koji je suglasan.

**Nakon zaključene rasprave Općinsko vijeće je sa 11 glasova „ZA“ i jednim suzdržanim (Zdravko Galović) prihvatilo prijedlog Općinskog načelnika i donijelo** **Odluka o imenovanju parka.**

**Točka 22.**

Odluka o raspisivanju javnog natječaja za zakup nekretnine u vlasništvu Općine Tompojevci.

Predsjednik Općinskog vijeća daje riječ Općinskom načelniku.

*Općinski načelnik –* predmetnu česticu u Mikluševcima dobili smo darovnicom od osobe iz Ruskog Krstura i plac u blizini društvenog doma. Iz jednog razloga sam se odlučio za davanje te čestice u zakup, a to je situacija Branka Batakovića koji se bavi uzgojem koza i koji se morao izmjestiti sa dosadašnje lokacije. Ne znam da li će se on javiti na natječaj, ali on bi sigurno bio zadovoljan s tim placem. Naknadu smo odredili na isti način kao i naknadu za poljoprivredno zemljište (na bazi 1500 kn po jutru), a ona u ovom slučaju iznosi 750,00 kn, budući da je površina kč 2.591 m2.,

**Općinsko vijeće je jednoglasno sa 12 glasova „ZA“ usvojilo:**

**Odluka o raspisivanju javnog natječaja za zakup nekretnine u vlasništvu Općine Tompojevci**

**Točka 23.**

Analiza stanja sustava civilne zaštite na području Općine Tompojevci u 2020.g.

Predsjednik Općinskog vijeća daje riječ Marijeti Bučko.

*Marijeta Bučko* - na kraju svake godine radimo analiza stanja sustava civilne zaštite. Stožer je u 2020. godini donio plan rada stožera za 2020. godinu, izvršene su pripremne aktivnosti za protiv požarnu i turističku sezonu 2020. godinu, izvršena je analiza stanja o provedenim mjerama zaštite u nepovoljnim vremenskim uvijetima 2019/2020. godinu i izvršene su pripremne aktivnosti za nepovoljne vremenske uvjete 2020/2021. i postupalo se po odlukama Nacionalnog Stožera civilne zaštite u vrijeme trajanja epdemije COVID-19. U DVD-u Tompojevci, središnja vatrogasna postrojba, osposobljeno je 22 operativna člana, koji su prošli liječnički pregled i u slučaju potrebe, spremni su intervenirati, a u DVD Bokšić osposobljeno je 10 članova. Zatim je pobrojala odluke koje su ostale na snazi u ovoj godinu, i odluke koje su izmjenjene, odnosno donijete nove. I na kraju zaključila da se do daljnjega provode kontrole i praćenje donesenih mjera na terenu po odlukama Nacionalnog Stožera RH. Rad Stožera operativno je aktivan 24 sata za vrijeme trajanja epidemije COVID-19, putem kontrola mailova i tetra radio veze do opoziva.

*Tomislav Panenić* – postavlja pitanje u vezi izdavanja propusnica koje su potrebe od 23.12.

*Marijet Bučko* – izdavaje propusnica je u nadležnosti Županijskih stožera, sve je objavljeno na općinskom facebooku, a biti će dignuto i na web stranicu.

*Miroslav Čulig* – u četvrtom i petom mjesecu sudjelovao je u radu Stožera kao povjerenik Crvenog križa, bilo je i osam volonterki, koje su dobile zahvalnice i prigodne poklone od Gradskog društva Crvenog križa Vukovar.

**Općinsko vijeće je jednoglasno sa 12 glasova „ZA“ usvojilo:**

**Analizu stanja sustava civilne zaštite na području Općine Tompojevci u 2020.**

**Točka 24.**

Godišnji plan razvoja sustava civilne zaštite na području Općine Tompojevci za 2021. godinu

Predsjednik Općinskog vijeća daje riječ Marijeti Bučko.

*Marijeta Bučko* - što se tiče Plana razvoja sustava civilne zaštite na području Općine Tompojevci u 2021. godini sve operativne snage održavat će sastanke i međusobno surađivati (razmjenjivati iskustava, podatke, znanja i vještine) sa odgovarajućim institucijama i dogovarati zajedničko djelovanje i pružanje međusobne pomoći u skladu sa zakonom.Zajednička pokazna vježba Tompojevci, Tovarnik i Lovas trebala bi se održati u rujnu 2021. godine, ako epidemiološke mjere budu dozvoljavale.

**Općinsko vijeće je, bez rasprave, jednoglasno sa 12 glasova „ZA“ usvojilo:**

**Godišnji plan razvoja sustava civilne zaštite na području Općine Tompojevci za 2021. godinu**

**Točka 25.**

*Razno*

Pod ovom točkom Predsjednik Općinskog vijeća Zlatko Potočki i Općinski načelnik Zdravko Zvonarić zahvalili su svim vijećnicima na dosadašnjoj suradnji i zaželjeli sve najbolje u budućnosti, i uputili čestitku za Božić i Novu godinu.

Zapisničar Predsjednik Općinskog vijeća

Kata Cvitković Zlatko Potočki